钦定古今图书集成/方舆汇编/职方典/第1275卷 > 永州府封建考 通志府志合载
## 钦定古今图书集成/方舆汇编/职方典/第1275卷 > 永州府封建考 通志府志合载

虞

《有庳　》舜封弟象于有庳，即今道州地。道州北五十里，地名有庳亭。“庳” 与“鼻” 同。今其地有象祠，土人水旱必祷。

汉

长沙定王发　长沙析为零陵，乃封定王子买为舂陵侯，国于冷道县之舂陵乡。《传》至孝侯，以舂陵地形卑湿，上书求徙南阳。

明

《南渭荣顺》王音。　恭王第二子。景泰四年封。成化十五年封永州。弘治五年薨。子怀简王膺。嗣薨，子安和王《彦滨》嗣。薨，子《誉播》嗣。薨，亡子嫡弟《誉摐》封镇国将军。

祁阳王定煠　，康王第七子。嘉靖三十二年封国，不嗣。

永城王载圻　，庄王第三子。嘉靖四十四年封，不嗣。

祁阳王禋鉒　，崇祯十一年，诏分岷王支子《禋鉒》为祁阳王，住祁阳县。